recursal/SuperWikiNEXT-32B huggingface dataset:
**خلاصۃ التواریخ** مغلیہ سلطنت میں ہندو مؤرخ سجان رائے کھتری کی تصنیف ہے جو ویدک ہندوستان کی مختصر تاریخ سے لے کر مغل شہنشاہ اورنگزیب عالمگیر تک تاریخی روزنامچہ ہے۔ یہ تاریخ فارسی زبان میں لکھی گئی عہدِ مغلیہ کی مستند ترین کتب میں شمار ہوتی ہے۔

مصنف
----

خلاصۃ التواریخ کے مصنف سجان رائے کھتری کے متعلق معلومات تاریخ میں موجود نہیں، صرف اِتنا معلوم ہوتا ہے کہ وہ پٹیالہ کا رہنے والا تھا۔ بقول سجان رائے کھتری کے‘ وہ اپنی جوانی اور اُس کے بعد سے بلند پایہ سرکاری افسران کا منشی رہا۔ منشی سجان رائے کھتری کو فارسی، ہندی اور سنسکرت پر عبور حاصل تھا۔  اُس کی وجہ شہرت صرف یہی کتاب یعنی خلاصۃ التواریخ ہے جو اُس کے تاریخ ہندوستان میں مغلیہ سلطنت کے عہد میں مرتب کردہ ویدک ہندوستان کی مختصر مگر طولانی تاریخ سے لے کر مغل شہنشاہ اورنگزیب عالمگیر کی وفات تک ایک تاریخی روزنامچہ ہے۔

متن
---

* مزید دیکھیں: **جہانگیر**، **شاہ جہاں**، **خسرو مرزا**، **دارا شکوہ**، **اورنگزیب عالمگیر**، **کنبھ میلہ**، **ہردوار**

خلاصۃ التواریخ کی ابتدا رامائن کی ایک طویل فہرست سے شروع ہوتی ہے اور یہ سبھی فہرستیں مصنف نے تاریخ بہادر شاہی سے اخذ کی ہیں۔ اِس کے بعد اِسی بنیاد پر مصنف نے خود کتاب کو مرتب کیا ہے۔ منشی سجان رائے نے لکھا ہے کہ: چونکہ اِس کتاب میں اورنگزیب عالمگیر تک کے بادشاہوں کا تذکرہ ہے، اِسی لیے میں نے اِس کتاب کا نام خلاصات رکھا ہے۔ کتاب کے نصف حصہ میں صوبہ جات اور اُن ہندو اور مسلمان بادشاہوں کا ذِکر ہے جو مغلوں سے پہلے ہندوستان میں حکمران رہے ہیں۔ ہندوؤں کے سلسلہ میں وہ کنبھ میلہ کا بھی ذِکر کرتا ہے جو ہر بارہویں سال ہری دوار شہر میں منعقد ہوتا ہے۔ مغل شہزادہ خسرو کے قتل میں شاہ جہاں کا ملوث ہونا اُس کے نزدیک مشتبہ ہے۔ جہانگیر کی حکومت کا احوال بھی مختصر لکھا ہے۔ شاہ جہاں کی حکومت کی تفصیل کے لیے وہ محمد وارث کے شاہ جہاں نامہ کا حوال بھی دیتا ہے۔ شاہ جہاں کی معزولی کے وقت جنگِ تخت نشینی میں جسونت سنگھ کا میدانِ جنگ چھوڑ کر بھاگ جانا اُس کے نزدیک جسونت سنگھ کے ساتھیوں بالخسوص راجا رائے سنگھ یسودیا اور راجا سجان سنگھ چندراوَت کی وجہ سے ہوا تھا۔ دارا شکوہ کے متعلق اُس کی رائے تھی کہ وہ خلیل اللہ خان کی رائے سے ہاتھی پر سے نہیں اُترا تھا (میدانِ جنگ میں)۔ دارا شکوہ کے سندھ سے گجرات فرار ہونے پر یہ کتاب ختم ہوجاتی ہے۔ یہ کتاب اورنگزیب عالمگیر کے عہد میں دارا شکوہ کے حالات پر ختم ہوتی ہے مگر مصنف بے ربطی سے اورنگزیب عالمگیر کی وفات کے متعلق بھی لکھتا ہے جس سے ظاہر ہوتا ہے کہ منشی سجان رائے کھتری دربارِ عالمگیری کی تاریخ سے نابلد تھا اور محض ایک خبر کی بنیاد پر کتاب کے آخر پر مغل شہنشاہ اورنگزیب عالمگیر کی وفات کی خبر دیتا ہے۔ شواہد کی بنا پر کہا جا سکتا ہے کہ یہ کتاب 1695ء تک مکمل ہو چکی تھی۔

* مصنف نے خلاصۃ التواریخ کے لیے 27 کتب کی مدد لی ہے جو یہ ہیں:

مزید دیکھیے
-----------

* پادشاہنامہ

حوالہ جات
---------

1. ↑  Muzaffar Alam، Sanjay Subrahmanyam (2011)۔ Writing the Mughal World: Studies on Culture and Politics۔ Columbia University Press۔ صفحہ: 414–419۔ ISBN 978-0-231-52790-3
2. ↑  "Khulasat-ut-Tawarikh"۔ Indian History - Vol 7, No. 540۔ صفحہ: 12–14
3. ↑  بنارسی پرشاد سکسینہ: تاریخ شاہ جہاں، صفحہ 25، مطبوعہ دہلی، 2010ء
4. ↑  M. Zafar Hasan، مدیر (1918)۔ Khulasatu-t-Tawarikh۔ VT J. & Sons۔ صفحہ: i–iii
**سنجیدہ اختر** ( (بنگالی: সানজিদা আক্তার)‏ ; پیدائش 20 مارچ 2001ء) ایک بنگلہ دیشی خواتین فٹ بال کھلاڑی ہے، جو انڈین ویمن لیگ کلب ایسٹ بنگال اور بنگلہ دیش خواتین کی قومی ٹیم کے لیے بطور مڈ فیلڈر کھیلتی ہے۔ وہ 2015ء میں نیپال میں ایشیائی فٹ بال کنفیڈریشن انڈر 14 گرلز ریجنل چیمپئن شپ – جنوبی اور وسطی کی فاتح بنگلہ دیش انڈر 14 ٹیم کی رکن تھیں۔ اس نے ڈھاکہ ، بنگلہ دیش میں منعقدہ 2017ء اے ایف سی انڈر 16 ویمنز چیمپئن شپ کوالیفائر میں پانچوں میچ کھیلے۔سنجیدہ اختر 20 مارچ 2001ء کو کالسندور، ڈھوبورا ، ضلع میمن سنگھ میں پیدا ہوئیں۔سنجیدہ نے پہلی بار 2011ء میں بنگماتا شیخ فضل النساء مجیب گولڈ کپ فٹ بال ٹورنامنٹ کولسندور حکومت کے لیے کھیلا۔۔

کلب کیریئر
----------

سنجیدہ نے 2019ء میں بنگلہ دیش ویمنز فٹ بال لیگ کی ٹیم بسوندھرا کنگز ویمن میں شمولیت اختیار کی اور 2019-20ء بنگلہ دیش خواتین فٹ بال لیگ سیزن کے دوران کلب کے لیے اپنے ابتدائی مڈفیلڈر کے طور پر پیش ہوئے۔2024ء میں، اس نے سیزن کے لیے انڈین ویمن لیگ کلب ایسٹ بنگال فٹ بال کلب میں شمولیت اختیار کی۔

بین اقوامی کیریئر
-----------------

سنجیدہ کو 2015ء ایشیائی فٹ بال کنفیڈریشن انڈر 16 ویمنز چیمپئن شپ کوالیفکیشن – 2014ء میں گروپ بی کے میچوں کے لیے بنگلہ دیش کی لڑکیوں کی انڈر 17 ٹیم میں منتخب کیا گیا تھا اس نے 2015ء میں نیپال میں منعقد ہونے والی ایشیائی فٹ بال کنفیڈریشن انڈر 14 گرلز ریجنل چیمپئن شپ – ساؤتھ اینڈ سینٹرل بھی کھیلی، جہاں بنگلہ دیش انڈر 14 گرلز چیمپئن بنی۔ اس نے 2017ء ایشیائی فٹ بال کنفیڈریشن انڈر 16 ویمنز چیمپئن شپ کوالیفکیشن – گروپ سی کے میچز میں کھیلا۔ اس نے انڈر 17 کے شہریوں کے لیے 9 بار کیپ کی اور 4 گول اسکور کیے۔ گروپ سی چیمپئن ہونے کے ناطے، بنگلہ دیش نے ستمبر 2017ء میں تھائی لینڈ میں ہونے والی 2017ء اے ایف سی انڈر 16 ویمنز چیمپئن شپ کے لیے کوالیفائی کر لیا ہے  بعد میں اس نے 2019ء ایشیائی فٹ بال کنفیڈریشن انڈر 19 ویمنز چیمپئن شپ کوالیفکیشن اور 2020ء ایشیائی فٹ بال کنفیڈریشن ویمنز اولمپک کوالیفائنگ ٹورنامنٹ میں کھیلا۔

حوالہ جات
---------

1. ↑  فٹ بال کنفیڈریشن.com/u-16-womens-championship-2017/bangladesh-australia-through-to-ایشیائی فٹ بال کنفیڈریشن-u-16-womens-cship-2017 "Bangladesh, Australia through to ایشیائی فٹ بال کنفیڈریشن U-16 Women's C'ship 2017" تحقق من قيمة `|archive-url=` (معاونت)۔ Asian Football Confederation۔ 2016-09-04۔ 05 ستمبر 2016 میں فٹ بال کنفیڈریشن.com/u-16-womens-championship-2017/bangladesh-australia-through-to-ایشیائی فٹ بال کنفیڈریشن-u-16-womens-cship-2017 اصل تحقق من قيمة `|url=` (معاونت) سے آرکائیو شدہ۔ اخذ شدہ بتاریخ 06 ستمبر 2016  الوسيط `|url-status=` تم تجاهله (معاونت)
2. ↑  "Sanjida Akhter"۔ Global Sports Archive۔ اخذ شدہ بتاریخ 08 دسمبر 2020
شاہ شجاع درانی نے بنوں کو رنجیت سنگھ کے حوالے کیا۔ رنجیت سنگھ 1824ء میں لاہور سے عیسیٰ خیل کے راستے بنوں آئے۔ مروت قوم سے کچھ لگان وصول کیا اور کنور شیر سنگھ کو بنوں بھیجا مگر بنوں کے لوگوں نے برائے نام لگان دیا۔ جن میں کھوٹ اور جست کے زیور شامل تھے مگر سکھا شاہی اس بات پر خوش ہوئی کہ کم از کم ان لوگوں نے اطاعت تو قبول کر لی۔ دوسری مرتبہ کنور کڑک سنگھ اور فتح سنگھ بنوں آئے اور اس بار انھوں نے پرانی کسر نکال لی۔ خوب قتل عام کیا۔ سکھا شاہی کی زیادتیوں کے خلاف دلاسہ خان داود شاہ باغی ہوا اور غازی بنا۔ آمندی کے مقام پر سکھوں کے ساتھ معرکہ ہو لیکن غازیوں کو شکست ہوئی یوں غازی دلاسہ خان علاقہ داوڑ چلے گئے۔

تیسری بار 1830ء میں کنور کڑک سنگھ اور فتح سنگھ دونوں بنوں آئے اور لگان کی وصولی میں دوبارہ مزاحمت کا سامنا کرنا پڑا یوں وہ ناکام ہو کر پشاور چلے گئے۔ چوتھی دفعہ تارا سنگھ 1833ء میں بنوں آیا۔ علاقہ مروت کو خوب لوٹا اور غازی دلاسہ خان کی سرکوبی کے لیے علاقہ ممش خیل آیا وہاں سے دلاسہ خان کے گاوں کا محاصرہ کیا ان کی گاوں کی فصیل پر گولہ باری کی لیکن اُس کے سارے توپچی غازیوں کے ہاتھوں مارے گئے پھر سکھ سپاہیوں اور غازیوں میں دست بدست اور دو بدو لڑائی ہوئی اس طرح سکھ سپاہی مغلوب اور ناکام ہوئے۔   

پھر تارا سنگھ واپس لاہور پہنچا اور رنجیت سنگھ کو بتایا کہ سارا بنوں باغی ہو گیا ہے۔ رنجیت سنگھ نے بنوں کے کی ملکوں کو بلایا جو ان سے ملے اور اطاعت کا یقین دلایا۔ اور سارا قصور وار تار سنگھ کو قرار دیا۔ اس کے بعد سردار کنور نونہال سنگھ اور راجا سوچیت سنگھ کو بنوں بھیجا گیا۔ انھوں نے یہاں خوب ظلم ڈھائے ان کی ظلم کی داستانیں آج بھی مشہور ہیں۔ گوشت کھانے پر پابندی تھی، بنوں والوں کو ہراساں کرنے کے لیے سروں کا مینار تعمیر کیا گیا۔ اس نے دلاسہ خان کو اپنے گاوں کے قلعے میں محصور کیا ان کا کسی دوسرے نے ساتھ نہیں دیا۔ محاصرے نے جب طول کیھنچا تو دلاسہ خان کو مجبورا پہاڑوں کی طرف فرار ہونا پڑا۔ سکھ سپاہ برابر ظلم ڈھاتے رہے مگر پھر بھی انھیں لگان کی وصولی میں برابر مشکلات کا سامنا کرنا پڑا۔ آخر کار خالصہ دربار نے انگریز جنرل ایڈورڈز کو سکھ فوج اور بنوں کا نگران مقرر کیا۔ تاکہ واجب الادا لگان وصول کیا جاسکے۔
کتب خانہ اسکندریہ سے مغالطہ نہ کھائیں۔

 جدید کتب خانہ اسکندریہ
 جدید کتب خانہ اسکندریہ
**ببلیوتھیکا الیگژینڈریہ ( اسکندریہ کا جدید کتب خانہ ) Bibliotheca Alexandrina** ( لاطینی  بمعنی "لائبریری آف اسکندریہ" (مصری عربی: مكتبة الإسكندرية)‏ *Maktabet al-Eskendereyya*، مصری عربی: [mækˈtæb(e)t eskendeˈɾejjæ] ) مصری شہر اسکندریہ میں بحیرہ روم کے ساحل پر ایک بڑا کتب خانہ اور ثقافتی مرکز ہے۔ یہ جدید کتب خانہ اسکندریہ قدیم کتب خانہ کی یادگار ہے جو قدیم زمانے میں نیست و نابود کر دیا گیا تھا۔ قدیم کتب خانے کو بحال کرنے کا خیال 1974 میں لوگوں کے ذہن میں آیا اور جامعہ اسکندریہ نے ایک کمیٹی تشکیل دی۔ اس کے لیے ‍ ‍ زمینیں خریدی گئیں اور تعمیرات کا کام 1995 میں شروع کیا گیا۔ تقریباً 220 ملین امریکی ڈالر خرچ ہوئے۔ کتب خانہ کا باضابطہ افتتاح 16 اکتوبر 2002 کو کیا گیا۔ 2010 میں کتب خانے کو فرانس کے قومی کتب خانے نے 500,000 کتابوں کا عطیہ دیا۔

لائبریری میں 80 لاکھ کتابوں کے لیے الماریوں کی جگہ فراہم ہے۔مرکزی ریڈنگ روم 20,000 مربع میٹر (220,000 مربع فٹ) پر محیط ہے۔ اس کے احاطے میں ایک کانفرنس سینٹر بھی ہے۔ اس کے علاوہ نقشوں، ملٹی میڈیا، نابینا اور بصارت سے محروم افراد، نوجوانوں اور بچوں کے لیے خصوصی لائبریریاں، چار عجائب گھر، عارضی نمائشوں کے لیے چار آرٹ گیلریاں، 15 مستقل نمائشیں، ایک سیارہ اور مخطوطات کی بحالی کی لیبارٹری وغیرہ کی سہولیات یہاں موجود ہیں۔

تاریخ
-----

 لائبریری کا بحیرہ روم کی طرف کا منظر
 اسکندریہ کتب خانے کا اندرونی منظر

لائبریری کی خدمات
-----------------

### مرکزی لائبریری

8 ملین کتابیں رکھی جاسکتی ہیں۔ 

### چھ خصوصی لائبریریاں

* آرٹس اور ملٹی میڈیا لائبریری
* بصارت سے محروم افراد کے لیے طحہٰ حسین لائبریری
* بچوں کی لائبریری
* دی ینگ پیپلز لائبریری
* مائیکروفارمز لائبریری
* نایاب کتب اور خصوصی مجموعہ لائبریری

### انٹرنیٹ آرکائیو کی ایک کاپی

### چار عجائب گھر

### مستقل نمائشیں

متعلقہ مضامین
-------------

* ببلیوتھیکا الیگزینڈرینا کی 100 عظیم ترین مصری فلمیں۔
* پلانیٹیریم سائنس سینٹر

حوالہ جات
---------

1. ↑  Pamela Spence Richard، Wayne A. Wiegand، Marija Dalbello (26 مئی 2015)۔ A History of Modern Librarianship: Constructing the Heritage of Western Cultures۔ Libraries Unlimited۔ صفحہ: 170۔ ISBN 978-1-61069-099-7۔ اخذ شدہ بتاریخ 3 جولائی 2020  تحقق من التاريخ في: `|access-date=, |date=` (معاونت)
2. ↑  "Bibliotheca Alexandrina Overview"۔ Bibliotheca Alexandrina۔ اخذ شدہ بتاریخ 16 اکتوبر 2016
3. ↑  "Overview – Bibliotheca Alexandrina"۔ www.bibalex.org (بزبان انگریزی)۔ اخذ شدہ بتاریخ 17 مارچ 2018
**انمول موتی** (انگریزی: The Pearl) ایک امریکی انشا پرداز جان اسٹینبک کا مختصر مگر شہرہ آفاق ناول ہے جو 1947ء میں شائع ہوا۔ اس ناول کا مرکزی کردار موتی کا ایک غوطہ خور ہے جسے کینو کہا جاتا ہے۔ اس ناول میں مصنف نے انسان کی فطرت و طبیعت اور اس میں موجود طمع اور شر کے اسرار سے پردہ اٹھایا ہے۔
جانسٹین بک نے یہ ناول مکسیکو کے ایک علاقہ لاباز (جو مشہور امریکی شہر کیلیفورنیا کے باخا نامی علاقہ میں ہے) کی سماج سے وابستہ ایک داستان سے متاثر ہو کر لکھا ہے جسے جانسٹین بک نے موتیوں کے اس شہر کی 1940ء میں سیاحت کے دوران میں سنا۔ پھر 1947ء میں اس ناول نے ایک مکسیکی فلم کی شکل اختیار کر لی جو "لاپیرلا" کے نام سے منظر عام پر آئی۔ بعد ازاں یہی فلم 1987ء میں Ondu Muttina Kathe کے نام سے پردہ سیمیں پر نظر آئی۔
یہی ایک ناول ہے جو جان اسٹین بیک کی تخلیقات میں سب سے زیادہ سماجی حیثیت کا حامل ہے اور بڑے پیمانے پر ثانوی جماعتوں کے طلبہ میں مقبول ہوا۔ یہ ناول عموماً علامتی کہانی کے طور پر سنا سنایا جاتا ہے۔

اس مشہور ناول کے اردو میں متعدد تراجم شائع ہوئے ہیں جن میں شہریار پرواز، ممتاز شیریں، الطاف فاطمہ اور سید علاؤ الدین کے تراجم دستیاب ہیں۔

حوالہ جات
---------

1. ↑  The Pearls of La Paz, Kristian Beadle, Pacific Standard Magazine, July 6, 2010
2. ↑  Simmonds, Roy S. "Steinbeck's The Pearl: A Preliminary Textual Study. ", Steinbeck Quarterly 22.01-02 (Winter/Spring 1989): 16-34
| اصطلاح | term |
| --- | --- |
| سخانہ  ائتلاف  باطنی  سخانۂ ائتلاف حرارت ائتلاف  باطنی حرارت ائتلاف  ائتلافی تبدیلیِ سخانہ | enthalpy  fusion  latent  enthalpy of fusion  heat of fusion  latent heat of fusion  enthalpy change of fusion |

**سخانۂ ائتلاف** سے مراد حرارتی توانائی کی وہ مقدار ہوتی ہے جو کسی بھی مادے کے ایک مول کو ٹھوس سے مائع (یا مائع سے ٹھوس) میں بدلنے کے لیے درکار ہوتی ہے۔ اس کو حرارت ائتلاف بھی کہا جاتا ہے اور اس کو علامت {\displaystyle \Delta {}\_{fus}H} سے ظاہر کیا جاتا ہے۔ انگریزی میں اسے Enthalpy of fussion کہتے ہیں۔ وہ درجۂ حرارت جس پر یہ عمل وقوع پزیر ہوتا ہے اسے نقطۂ پگھلاؤ کہا جاتا ہے۔

آسان الفاظ میں اس بات کو یوں سمجھا جا سکتا ہے کہ جب کسی بھی شے کو حرارت فراہم کی جاتی ہے تو اس کے سالمات کی حرکی توانائی بڑھنے کی وجہ سے اس کا درجہ حرارت بھی بڑھتا ہے اور جب کسی شے سے حرارتی توانائی نکالی جاتی ہے تو اس کے سالمات کی حرکی توانائی بھی کم ہوتی ہے اور اس کا درجہ حرارت کم ہوجاتا ہے۔ لیکن اس حرارت کے مہیا کرنے (یا نکالنے) کے دوران ایک مقام ایسا بھی آتا ہے کہ جب مطلوبہ تبدیلی برقرار رکھنے کے لیے اضافی حرارت کی ضرورت ہوتی ہے اور اسی مقام پر وہ شے مائع سے ٹھوس (یا برعکس) تبدیل ہوتی ہے اور اسی مقام کو نقطۂ پگھلاؤ کہا جاتا ہے اور یہی اضافی حرارت وہ حرارت کی مقدار ہوتی ہے جس کو حرارت ائتلاف کہا جاتا ہے۔
ایکواڈور کا نقشہ
ایکواڈور کے مغرب میں بحر الکاہل واقع ہے جو ملک کا 2,237 کلومیٹر لمبا ساحل بناتا ہے۔ اس کے علاوہ شمال میں ایکواڈور کی سرحد کی لمبائی کولمبیا کے ساتھ 590 کلومیٹر ہے، مشرق اور جنوب میں پیرو واقع ہے جس کے ساتھ سرحد کے لمبائی 1420 کلومیٹر ہے۔ ایکواڈور کا کل رقبہ بشمول گیلاپیگوس جزائر کے 283،560 مربع کلومیٹر ہے، جس میں سے 276،840 مربع کلومیٹر زمین اور 6720 مربع کلومیٹر پانی ہے۔

*

**حدود اربعہ**
--------------

**حوالہء نقشہ**۔ جنوبی امریکا

**رقبہ**
--------

کل۔ 2 لاکھ 83 ہزار 5 سو 60 مربع کلومیٹر

زمین۔ 2 لاکھ 76 ہزار 8 سو 40 مربع کلومیٹر  

پانی۔ 6 ہزار 7 سو 20 مربع کلومیٹر

**زمینی سرحدیں** ۔ کل 2010 کلومیٹر

ایکواڈور، خلا سے لی گئي تصویر
**ساحل**۔ 2,237 کلومیٹر

**سمندری حدود**۔ گیلاپیگوس جزائر اور بحرالکاہل میں 200 میل

### **موسم**

مختلف علاقے مختلف موسمی حالات رکھتے ہیں۔ ساحلی علاقہ سمندر کے گرم سرد ہواوں کے زیر اثر رہتا ہے جس کے برعکس سیعرا کا علاقہ پہاڑی ہونے کی وجہ سے مختلف آب و ہوا رکھتا ہے۔

### **سطح سمندر سے بلندی**

پست ترین۔ بحرالکاہل۔ 0 میٹر  
بلند ترین۔ چمبورازو (Chimborazo)۔ 6,267 میٹر

### **قدرتی وسائل**

پٹرولیم۔ مچھلی۔ لکڑی۔ پن بجلی

### **زمین کا استعمال**

بمطابق اندازہ 1993ء،

قابل کاشت۔ 6 فیصد  

فصلیں۔ 5 فیصد  

خودرو جھاڑیاں۔ 18 فیصد  

جنگلات۔ 56 فیصد  

دیگر۔ 15 فیصد

### **رقبہ زیر آبپاشی**

بمطابق تخمینہ 1993ء، 8,650 مربع کلومیٹر

### **قدرتی آفات**

زلزلے، خشک سالیاں اور سیلاب، زمینی کٹاؤ، آتش فشانی عمل

### **موجودہ ماحولیاتی مسائل**

جنگلات کا غیر قانونی کٹاؤ، زمین کا کٹاؤ، زمین کی صحرا میں تبدیلی (Desertification)، پینے کے پانی کی نامناسب ترسیل، غیر قانونی شکار، پٹرولیم کی مصنوعات سے پیدا ہونے والی آلودگی

### **عالمی ماحولیاتی معاہدے**

شراکت۔ حیاتی تنوع (Biodiversity)، موسمی تبدیلی (Climate Change)، تبدیلی صحرا (Desertification)، اینڈینجر سپیشیز (خطرہ زدہ انواع)، لا آف سی (Law of the Sea)، اوزون لیئر پروٹیکشن (Ozone Layer Protection)، آبستان(wetlands)  

دستخط شدہ۔ کلائمیٹ چینج کیوٹو پروٹوکول (Climate Change-Kyoto Protocol)، نیوکلیئر ٹیسٹ بین (Nuclear Test Ban)

**جغرافیائی نوٹ**۔ آندیس کے پہاڑی سلسلوں میں دنیا کا دوسرا بڑا آتش فشانی عمل
***پاگل بستی*** ( *پاگلوں کی بستی* ) سرو بھکت کے لکھے ہوئے سب سے مشہور ناولوں میں سے ایک ہے۔ اس ناول نے نیپال کا سب سے بڑا ادبی اعزاز، مدن پراسکر جیتا۔

کہانی کا آغاز راوی کے **گھنڈروک** کے سفر سے ہوتا ہے۔ مارتھا، ج وناول کا مرکزی کردار ہے، پرتھیوی نارائن کیمپس میں ایک استاد ہے۔ کچھ دوسرے مصنفین کے ساتھ اپنے سفر میں، وہ **پشچیمانچل کیمپس** کے بارے میں بات کرتی ہیں، جو ایک مشہور **انجینئری کالج** ہے۔ کتاب سادہ زبان میں لکھی گئی ہے۔ تاہم، نثر کو سمجھنا مشکل ہو سکتا ہے۔

پلاٹ کا خلاصہ
-------------

کہانی کے مرکزی کردار (اڈیگورو) پرشانت اور (ادیماتا) مارتھا ہیں۔ کتاب کا سب سے بڑا مرکز ان دو کرداروں کی ذہنی حالت میں ہونے والی مسلسل تبدیلیاں ہیں۔ دونوں کردار ایک دوسرے سے مطمئن نہیں ہیں اور دونوں اپنے ماضی کے بارے میں شرمندگی محسوس کرتے ہیں۔ ان دونوں نے اپنے عدم اطمینان کو ختم کرنے اور اپنے جرم کا سامنا کرنے کا سفر شروع کیا ہے۔ پرشانت، جو مارتھا سے پیار کرتا تھا، اس کے انکار کے بعد **ادی گورو** میں تبدیل ہو گیا ہے۔ مارتھا کو پرشانت کو مسترد کرنے کے بعد ہی محبت کی قدر کا احساس ہوتا ہے۔اور وہ اسے آدی گاؤں میں تلاش کرنے کی جستجو میں نکل جاتی ہے۔ لیکن اس بار پرشانت نے اس کی تجویز کو مسترد کر دیا اور اس کی بجائے اسے **ادی ماتا** میں تبدیل کر دیا۔

بیرونی روابط
------------

ایمیزون میں پاگل بستی۔

حوالہ جات
---------

1. ↑  "'Litterateurs, in the beginning, are writers, and in the end are themselves, readers.'"۔ kathmandupost.com (بزبان انگریزی)۔ اخذ شدہ بتاریخ 31 اکتوبر 2021
2. ↑  Sonam Lama۔ "Five things about Sarubhakta"۔ My City (بزبان انگریزی)۔ اخذ شدہ بتاریخ 31 اکتوبر 2021
3. ↑  "सरूभक्त – मदन पुरस्कार गुठी"۔ guthi.madanpuraskar.org۔ اخذ شدہ بتاریخ 31 اکتوبر 2021
**میگھنا گلزار** (انگریزی: Meghna Gulzar) (ولادت: 13 دسمبر 1973ء) ایک بھارتی منظر نویس، ہدایت کار اور فلم ساز ہیں۔ گیت نگار اور شاعر گلزار اور سابق اداکارہ راکھی گلزار کی بیٹی ہیں۔ میگھنا گلزار 13 دسمبر 1973ء کو مہاراشٹر کے ممبئی میں پیدا ہوئیں۔

1999ء میں اپنے والد کی ہدایتکاری فلم ہو تو تو میں بطور منظر نویس شروعات کے بعد، میگنا نے اپنی پہلی فلم، فی الحال... (2002ء) ہدایتکاری کی، لیکن اس دہائی میں وہ ہدایتکاری میں کامیابی حاصل نہیں کرسکی۔ آٹھ سال کے بعد، 2015ء میں بننے والی فلم تلور کی ہدایتکاری کی، یہ فلم باکس آفس پر کامیاب نہیں رہی اس کے باوجود ان کو بہترین ہدایت کار کی نامزدگی ملی۔ 2018ء میں آنے والی فلم رازی کی ہدایت کاری کی تھی، یہ فلم سب سے زیادہ کمائی کرنے والی بھارتی فلموں کی فہرست میں شامل ہوئی۔ اس فلم میں کام کرنے پر میگھنا گلزار کو فلم فیئر اعزاز برائے بہترین ہدایت کار ملا۔

پیشہ وارانہ زندگی
-----------------

میگنا نے دی ٹائمز آف انڈیا اور این ایف ڈی سی کے لیے آزادانہ مصنفہ کی حیثیت سے اپنے تحریری زندگی کا آغاز کیا۔

فلمی گرافی
----------

| سال | فلم | ہدایت کار | منظر نویس | اسکرین پلے | نوٹ |
| --- | --- | --- | --- | --- | --- |
| 1999ء | ہو تو تو |  |  | ہاں |  |
| 2002ء | فی الحال | ہاں | ہاں |  |  |
| 2007ء | جسٹ میرڈ | ہاں | ہاں | ہاں |  |
| 2007ء | *دس کہانیاں* | ہاں |  |  | برائے |
| 2015ء | *تلوار* | ہاں |  |  | نامزد —فلم فیئر اعزاز برائے بہترین ہدایت کار |
| 2018ء | *رازی* | ہاں |  | ہاں | فلم فیئر اعزاز برائے بہترین ہدایت کارنامزد—فلم فیئر کریٹکس ایوارڈ برائے بہترین فلم
نامزد— فلم فیئر ایوارڈ برائے بہترین اسکرین پلے |
| 2020ء | *چھپاک* | ہاں |  | ہاں |  |

حوالہ جات
---------
**ریمنڈ رسل لنڈوال** (پیدائش:3 اکتوبر 1921ء میسکوٹ، سڈنی، نیو ساؤتھ ویلز) |وفات:23 جون 1996ء گرین سلوپس، برسبین، کوئینز لینڈ،) ایک کرکٹ کھلاڑی تھا جس نے 1946ء سے 1960ء تک 61 ٹیسٹ میچوں میں آسٹریلیا کی نمائندگی کی۔اسے بڑے پیمانے پر اب تک کے عظیم ترین تیز گیند بازوں میں شمار کیا جاتا ہے۔ اس نے سینٹ جارج کے ساتھ ٹاپ فلائٹ رگبی لیگ فٹ بال بھی کھیلا، ٹیسٹ کرکٹ پر پوری توجہ مرکوز کرنے کے لیے ریٹائر ہونے سے پہلے کلب کے لیے دو گرینڈ فائنلز میں شرکت کی ایکسپریس پیس کے دائیں ہاتھ کے تیز گیند باز، لنڈوال کو بڑے پیمانے پر اپنے دور کا سب سے بڑا تیز گیند باز اور اب تک کے بہترین بولر میں سے ایک سمجھا جاتا تھا۔انھوں نے اپنے ایکشن کو انگلینڈ کے عظیم فاسٹ باؤلر ہیرالڈ لاروڈ پر بنایا۔ کیتھ ملر کے ساتھ مل کر، لنڈوال نے ایک نئی گیند کی جوڑی بنائی جسے کرکٹ کھیلنے والے عظیم ترین افراد میں سے ایک سمجھا جاتا ہے۔ لنڈوال اپنے کلاسیکی انداز کے لیے جانا جاتا تھا، جس میں ہموار اور تال پر مبنی رن اپ اور ٹیکسٹ بُک سائیڈ آن باؤلنگ ایکشن تھا، جس سے اس نے اپنا ٹریڈ مارک آؤٹ سوئنگر تیار کیا جو دیر سے تیز رفتاری سے چلا گیا۔ لنڈوال نے اپنے آؤٹ سوئنگر کو تیز یارکر، رفتار کی باریک تبدیلیوں اور ایک خوفناک باؤنسر کے ساتھ ملایا جو مخالف بلے بازوں کے سروں پر پھسل گیا۔ بعد میں اپنے کیرئیر میں، لنڈوال نے ایک انونگر تیار کیا، جس نے اس کی ورائٹی، رفتار اور کنٹرول کے ساتھ مل کر اسے اپنے وقت کا سب سے زیادہ خوف زدہ تیز گیند باز بنا دیا۔ لنڈوال ایک بہترین آل راؤنڈ کرکٹ کھلاڑی تھا۔ وہ ایک ہارڈ ہٹنگ بلے باز تھا جس نے ٹیسٹ کی سطح پر دو سنچریاں اسکور کیں اور اکثر اپنی لوئر آرڈر بیٹنگ سے آسٹریلیا کی پوزیشن کو بہتر کیا۔ لنڈوال کی سب سے مشہور کارکردگی ڈان بریڈمین کی قیادت میں 1948ء کے دورہ انگلینڈ کے دوران آسٹریلیائی باؤلنگ کی قیادت کرنے میں ان کا کردار تھا 1948ء میں آسٹریلین ٹیم نے ناقابل شکست دورے سے گذر کر ناقابل تسخیر اعزاز حاصل کیا جس نے اسے کرکٹ کی تاریخ کی بہترین ٹیموں میں سے ایک سمجھا۔آسٹریلیائی کرکٹ کی تاریخ میں لنڈوال کے مقام نے انھیں 1996ء میں دس افتتاحی ممبروں میں سے ایک کے طور پر آسٹریلین کرکٹ ہال آف فیم میں شامل کیا تھا۔ 2000ء میں لنڈوال کو آسٹریلوی کرکٹ بورڈ کی ٹیم آف دی سنچری میں شامل کیا گیا۔ لنڈوال کی شادی پیگ سے ہوئی تھی، جس کا ایک بیٹا اور ایک بیٹی تھی

### انتقال

رے لنڈ وال 23 جون، 1996ء کو 74 سال 264 دن کی عمر میں فالج کے دورے کے بعد گرین سلوپس، برسبین، کوئینز لینڈ، میں انتقال کر گئے۔

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* آسٹریلیا قومی کرکٹ ٹیم کے کپتانوں کی فہرست

حوالہ جات
---------

1. ↑
2. ↑
3. ↑
'*سلطان الشعراءمحمد واصف بڈیانوی* ناروال کی بزرگ شخصیت ہیں۔

نام و نسب
---------

الحاج پیر محمد واصف بڈیانوی کا پیدائشی نام محمد بشیر تھا۔ اپنے مریدین اور عقیدتمندوں میں واصف بڈیانوی کے نام سے مشہور ہوئے۔ ان کے والد بابا جی شیر محمد قادری قلندری چشتی صابری اپنے وقت کے کامل بزرگ تھے۔

پیدائش
------

واصف بڈیانوی جنوری 1942ء کو ایند پور موڑی تحصیل نور پور ضلع نکڑھ بھارت میں پیدا ہوئے۔ قیام پاکستان کے بعد ان کے والد بابا جی اپنے اہل خانہ سمیت بھارت سے ہجرت کر کے مختلف منازل کو طے کرتے ہوئے بالاخر قصبہ بڈیانہ میں آئے اور مستقل سکونت اختیار کی۔ شاید کہ بڈیانہ ہی کو ایک مرد قلندر ،صوفی منش، عاشقِ رسول اور محافظ ناموسِ صحابہ و اہلبیت کی آخری آرام گاہ بننے کا شرف حاصل ہونا تھا ۔

وفات
----

محمد واصف بڈیانوی 5جولائی 2000ء میں وفات پا گئے ان کا مزار سیالکوٹ کے مشرق میں پسرور روڈ پر تقریباً بارہ(12)کلومیٹر کے فاصلے پر قصبہ بڈیانہ میں موجود ہے۔

تعلیم و تربیت
-------------

واصف بڈیانوی کسی اسکول یا مدرسے سے کوئی تعلیم حاصل نہ کر سکے۔ تاہم والد صاحب نے اپنے زیر سایہ گھریلو اور دینی تعلیم و تربیت کا سلسلہ جاری رکھا۔ خدمتِ والدہ میں کمال کی بنیاد پر واصف بڈیانوی بھی فیضان اویسیہ کے حامل تھے۔ بابا جی شیر محمد قادری قلندری چشتی صابری نے اپنے صاحبزادے واصف بڈیانوی کو چاروں سلسلوں میں خلافتیں عطا کر دیں

شاعری
-----

پہل پہل تو لفظ شعروں کی صورت میں ڈھلنے شروع ہو گئے۔ شعراکٹھے کرنے کا خیال آیا تو آپ نے لکھنا شروع کر دیا۔ جس سے شعر اکٹھے کرنے کا سلسلہ چل نکلا اور پھر وہمی تخلص پر تقریباً پینتیس(35) کتابیں لکھیں۔ بعد میں تخلص واصف رکھا۔ واصف بڈیانوی کی شاعری عشقِ رسول ﷺ سے لبریز ،شان صحابہ و آل رسول سے سرشار ،فیضان ولایت کی عکاس ہے۔ واصف بڈیانوی کی شاعری اپنی مادری زبان پنجابی کو اظہار کا ذریعہ بنایا ۔

سماجی خدمات
-----------

بڈیانہ میں انھوں نے کئی مسجدیں آباد کیں۔ اور نعتیہ محفل کی بنیاد رکھی۔ آج یہاں عاشقانِ رسولﷺ آپ کی محبت میں اکثر محفلیں سجاتے نظر آتے ہیں۔ گو اس وقت بڈیانہ ٹربائن سازی کے کام میں ملک بھر میں مشہور ہے لیکن کافی عرصے سے بڈیانہ واصف بڈیانوی کے نام سے منسوب نظر آتا ہے۔

تصنیفات
-------

* کیہ دساں چال زمانے دی
* پیر جی
* ڈاکٹر شہباز ملک
* سجناں دی نگری - مدح حافظ سید انور علی شاہ امامی
* سرکار دے سب عاشق

وفات
----

7 جولائی 2003ء کو بڈیانہ میں وفات پائی

حوالہ جات
---------

1. ↑  "نارووال:سلطان الشعرانے لاکھوں افراد کو واصفِ شان رسالت بنایا،پیر تبسم اویسی – Pak News Live | Pakistan's Urdu News | پاک نیوز لائیو"۔ 09 جولا‎ئی 2012 میں اصل سے آرکائیو شدہ۔ اخذ شدہ بتاریخ 26 جنوری 2017  الوسيط `|url-status=` تم تجاهله (معاونت)
2. ↑  روزنامہ نوائے وقت لاہور20 جولائی 2018ء
سراج احمد خانپوری سے مغالطہ نہ کھائیں۔

**خواجہ حافظ سراج احمد درانی** برصغیر پاک و ہند کے عظیم صوفیاءمیں شمار ہوتا ہے۔سراج العارفین سے شہرت رکھتے ہیں

نام
---

خواجہ حافظ سراج احمد درانی چشتی بن مولانا عبد الواحد

القاب
-----

سراج العارفین، سراج الاصفیاء، سراج اہل اسنت، شہشاہ ولایت، شیخ کامل، عاشق رسول

تاریخ ِولادت
------------

1911ء کو قصبہ حضرت شیخ عبد الستار خان پور ریاست بہاولپور میں آپکی پیدائش ہوئی۔

تحصیل ِعلم
----------

استاذ الحفاظ حافظ نظام الدین صاحب اور قاری اسحاق کی خدمت میں رہے کر قرآن مجید حفط کیا سراج العارفین نے عربی کی ابتدائی کتب استاذ العلماء مولانا محمد موسی سے پڑھیں جبکہ وسطانی کتب مکھن بیلہ میں سراج الفقہاء، امام العلماء، سیدالمدرسین مولانا مفتی سراج احمد فریدی مکھن بیلوی سے پڑھیں۔ مرکز علم و عرفاں بھرچونڈی شریف میں رئیس المناطقہ، استاذ العلماء مولانا عبد الکریم ہزاروی صاحب کی خدمت میں چند کتب فنون پڑھیں۔ اس دوران ہندوستان کا سفر کیا اور چند ماہ دار العلوم سہارنپورمقیم رہے۔ دار العلوم دیوبند پہنچے اور تقریباً ساڑھے چال سال وہاں زیر تعلیم رہے تمام علم فنون دینیہ، منطق، فلسفہ، ریاضی، معانی علم کلام کی تکمیل فرما کر دورہ حدیث میں داخل ہوئے صحاح ستہ و دیگر کتب حدیث پڑھیں اور دار العلوم کے سالانہ جلسہ دستار فضلیت منعقدہ 1929ء میں آپ نے سند فراغت حاصل کی۔

بیعت و خلافت
------------

آپ خاندانِ فرید کے عظیم فرد سیدالاولیاء، قلندرِ وقت، شہناہ والایت، قاسم معرفت خواجہ خواجگان خواجہ دُر محمد کوریجہ المعروف حضور دُر پاک غریب نواز سے سلسلہ عالیہ چشتیہ نظامیہ میں بیعت ہوئے شیخ کامل نے اس جوہر یگانہ کو مزید چمکایا اور آپکو روحانی منازل طے کروائیں۔

سیرتِ وخصائص
------------

آپ کشف و کرامت بزرگ تھے اور طالبان حق کے عظیم روحانی پیشوا تھے۔ ہزاروں لوگوں کو آپکے دامن کے ساتھ وابستہ ہونے کی وجہ سے ہدایت نصیب ہوئی۔ آپ شیخ اکبر ابن العربی کے فلسفہ وحدت الوجود کے حقیقی وارث اور برصغیر کے عظیم مصلح امام احمد رضا خان بریلوی کے فکری و نظریاتی محافظ تھے۔

تاریخِ وصال
-----------

14جون 1976ء آپ داعی اجل کو لبیک کہہ گئے آپ کا نماز جنازہ غزالی زمان رزای دوراں علامہ پیر سید احمد سعید شاہ کاظمی (مرکزی امیری جماعت اہلسنت پاکستان ) نے پڑھایا۔ آپ کا مزار مبارک جامعہ اسلامیہ سراج العلوم تحصیل خانپور میں مرجع خلائق ہے

حوالہ جات
---------

1. ↑  سوانح حیات سراج العارفین پیرمفتی محمد مختار احمد درانی
قانون برائے بندوق (gun law) قانون کا وہ شعبہ ہے کہ جو کسی بھی ملک میں اس کے افراد کے آتشیں اسلحہ رکھنے کے بارے میں ہدایات فراہم کرتا ہے۔ بندوق یا آتشیں اسلحہ اپنے ہاتھ میں رکھنے یا اٹھانے کے بارے میں قوانین مختلف ممالک میں مختلف ہو سکتے ہیں؛ ناصرف یہ بلکہ بعض اوقات یہ ایک ہی ملک کے مختلف علاقوں میں بھی مختلف پائے جاسکتے ہیں۔ گو ان کی نوعیت و بیان الگ الگ ہے لیکن قانون برائے بندوق نا صرف یہ کہ ایک عام شہری کے لیے موجود ہیں بلکہ حکومتی محافظ اداروں کے اہلکاروں پر بھی لاگو ہوتے ہیں جن میں پاسبان (police) اور عسکری افواج سمیت تمام اقسام کے دیگر محافظ عہدے کے ارکان بھی شامل ہیں۔

اجازت کی حدود
-------------

قانونی طور پر مقررہ عمر کی حد اور بندوق رکھنے کی واضح اور لازم ضرورت کے بعد کوئی شخص بندوق رکھنے کا اجازہ حاصل کر سکتا ہے۔ یا پھر اگر اس کا تعلق کسی محافظ شعبے سے ہے تو ایسی صورت میں بھی واضح ہدایات پائی جاتی ہیں کہ محافظ ادارے کا شخص اس اسلحے کو اپنے ہاتھ میں کس وقت اٹھا سکتا ہے اور کم از کم استعمال کی شرائط پر کب کب استعمال کر سکتا ہے۔ بندوق کے حامل اہلکاروں کا (جیسے شارف (commander)) اس بات کو یقینی بناتا ہے کہ بندوق کے حامل اہلکار اس کم سے کم استعمال کا ادراک رکھتے ہوں، ایسے انداز میں اپنے فرائض ادا کرنے کی ممکنہ کوشش کے لیے تربیت یافتہ اور ذہنی طور پر تیار ہوں کہ جیسے ان کے پاس بندوق موجود نہیں۔ 

* + - * +
سادہ سے الفاظ میں تو **شعور**، اپنے آپ سے اور اپنے ماحول سے باخبر ہونے کو کہا جاتا ہے اور انگریزی میں اسے Consciousness کہتے ہیں۔ طب و نفسیات میں اس کی تعریف یوں کی جاتی ہے کہ؛ شعور اصل میں عقل (mind) کی ایک ایسی کیفیت کو کہا جاتا ہے جس میں ذاتیت (subjectivity)، فہم الذاتی (self-awareness)، ملموسیہ (sentience)، دانائی (sapience) اور آگاہی (perception) کی خصوصیات پائی جاتی ہوں اور ذاتی (onself) و ماحولی حالتوں میں ایک ربط موجود ہو۔

وسعت
----

شعور کا موضوع طبی لحاظ سے بھی بہت اہم ہے اور اگر کوئی شخص اپنا شعور کھو دے تو اس کو صحت کے لحاظ سے  **بیہوشی**  کہا جاتا دوسرے الفاظ میں اس کا مطلب یہ ہوا کہ شعور ہی کو اردو میں  **ہوش**  اور  **ہوش و حواس**  کے نام سے بھی جانا جاتا ہے۔ سائنس کے مختلف شعبہ جات میں لفظ شعور کی تعریفیں ملتی ہیں مگر اس کے باوجود دماغ کی اس خاصیت سے مکمل آگاہی ابھی بھی نفسیات، فعلیات عقل، علم الاعصاب اور علم ادراک میں ایک نہایت سرگرم موضوع تحقیق ہے۔

فلسفہ
-----

فلاسفہ کا ایک گروہ شعور کو مظہری شعور (phenomenal consciousness) اور متاحی شعور (access consciousness) میں تقسیم کرتا ہے۔ مظہری شعور سے مراد اس تجربہ یا کیفیت (شعور) کی ذاتی خصوصیت سے ہوتی ہے اور متاحی شعور سے مراد اس شعور کی (یعنی اس شعور کو اجاگر کرنے والی) کل معلومات کی ہوتی ہے جو عملیتی نظام (مثلا دماغ) کو تجزیہ کرنے کے لیے دستیاب ہوئی ہوں۔ ایک شخص مظہری شعور کی حالت میں ہوگا جب کہ وہ سے کیفیت (یعنی اس شعور کی کیفیت) کو محسوس کر رہا ہو اور یہ مظہری شعوری حالت ایسی حالت ہوتی ہے جس میں کیفیہ (Qualia) پایا جاتا ہے۔ جبکہ متاحی شعوری حالت اس وقت پیدا ہوتی ہے کہ جب اس کیفیت (یعنی اس شعور کی کیفیت) کے بارے میں دماغ میں موجود معلومات، مکمل طور پر دستیاب ہو چکی ہوں (جو عصبونات (neurons) اور ان کی مدد سے بننے والی یاداشت کے ذریعہ ہوتا ہے) اور تضبیط رویہ (behavioral control) میں اپنا کردار ادا کرسکتی ہوں۔

طبی و اخلاقی اہمیت
------------------

انسانی دماغ میں شعور کے لیے درکار لوازمات (یعنی وہ خصوصیات کہ جن کی موجودگی کو شعور کہا جاسکتا ہے) کا سمجھنا بہت سے انسانی و طبی اخلاقیات کے موضوعات میں مددگار ہی نہیں بلکہ طبی علاج و معالجے میں مریض کی زندگی بچانے کے لیے بھی نہایت ضروری ہوتا ہے۔ مثال کے طور پر

1. ایک انتہائی بیمار اور لاغر شخص میں کس قدر ہوش یعنی شعور باقی ہے؟ یا اگر وہ بیہوش (unconscious) ہے تو  **کس درجہ کی بیہوشی ہے؟**

مزید دیکھیے
-----------

|  |  |
| --- | --- |
| * آگاہی (perception)
* حس (sensation)
* حکمت (wisdom)
* خیال (thought)
* دانائی (sapience)
* ذکاء (Intelligence)
 | * عقل (mind)
* علم غیب (esotericism)
* لاشعور (unconsciousness)
* معارف (gnosis)
* معرفت (gnosticism)
* ادراک (cognition)
 |
|
سادہ پارہ بھارپیما کا خاکہ، پارے کے عمودی ستون اور نیچے ذخیرے کے ساتھ
**بار پیما** یا **مقیاس الہوا** (barometer) ایک سائنسی ادات ہے جسے موسمیات میں ہوائی دباؤ ماپنے کے لیے استعمال کیاجاتا ہے۔

یہ پانی، ہوا یا پارے (mercury) کے ذریعے فضائی دباؤ بتا سکتا ہے۔ ہوائی دباؤ کے رُجحان سے موسم میں مختصر وقتی تبدیلیوں کی پیش گوئی کی جاسکتی ہے۔

اِس کو ایک اطالوی سائنس دان ایونجلیسٹا ٹوریسیلی (Evangelista Torricelli) نے سنہ 1643ء میں ایجاد کیا تھا۔

اشتقاقیات
---------

بھارپیما ایک دو لفظی اِصطلاح ہے جو الفاظ بھار اور پیما سے مل کر بنی ہے، *بھار* دراصل سنسکرت زبان کا لفظ ہے جس کا مطلب ہے بوجھ یا وزن اور *پیما* فارسی زبان کا لفظ ہے جس کی معنی ہے پیمائش کرنے والا۔

اِس کو انگریزی میں barometer کہاجاتا ہے، یہ اِصطلاح بھی دولفظی ہے۔ *baro* دراصل یونانی زبان کا لفظ ہے جس کا مطلب ہے وزن اور *meter* کی معنی ہے پیمائش گر۔

نیز دیکھیے
----------

* بھارنگار (barograph)
* خردبھارپیما (microbarometer)
* موسمی پیش گوئی (weather forecasting)

|  |  |
| --- | --- |
|  | ویکی ذخائر پر **بار پیما** سے متعلق سمعی و بصری مواد ملاحظہ کریں۔ |
**پیٹرز فیلڈ** ہیمپشائر ، انگلینڈ کے مشرقی ہیمپشائر ضلع کا ایک بازار کا شہر اور سول پارش ہے۔ یہ 15 میل (24 کلومیٹر) پورٹسماؤتھ کے شمال میں۔ پورٹسماؤتھ ڈائریکٹ لائن پر اس قصبے کا اپنا ریلوے اسٹیشن ہے، جو پورٹسماؤتھ اور لندن کو ملانے والا مین لائن ریل لنک ہے۔ ساؤتھ ڈاونس کی شمالی ڈھلوانوں کے نیچے واقع، پیٹرز فیلڈ مکمل طور پر ساؤتھ ڈاونس نیشنل پارک کے اندر واقع ہے۔ یہ قصبہ اچھی طرح سے استعمال ہونے والے شمال-جنوب (پہلے A3 روڈ جو اب قصبے کو نظر انداز کرتا ہے) اور مشرقی-مغربی راستوں (آج A272 روڈ ) کے سنگم پر ہے اور یہ پورٹسماؤتھ سے لندن کے راستے پر ایک کوچ اسٹاپ کے طور پر بڑھا ہے۔ پیٹرز فیلڈ فرانس میں بیرنٹین اور جرمنی میں وارینڈورف کے ساتھ جڑواں ہے۔

### تاریخ

پیٹرزفیلڈ ہیتھ کے تدفین کے ٹیلے 4,000 سال پرانے ہو سکتے ہیں۔ ان کی تقسیم بنیادی طور پر ہیتھ کے مشرق اور جنوب مشرق میں ہے۔ یہ اس ملک کے سب سے اہم نشیبی بیرو گروپوں میں سے ایک سمجھے جاتے ہیں۔ بیرو اس بات کی نشان دہی کرتے ہیں کہ ہیتھ کے علاقے پر ایسے لوگوں کا قبضہ تھا جو شاید اس علاقے کو اپنے مذہب کے لیے مقدس سمجھتے تھے۔ ابھی تک ان لوگوں کی رہائش کے بارے میں کسی سراغ کی تصدیق نہیں ہو سکی ہے کیونکہ ڈھانچے لکڑی کے ہوں گے  لیکن پیٹرز فیلڈ میوزیم تاریخ کے اس دور پر مزید روشنی ڈالنے کے لیے ایک کمیونٹی پروجیکٹ کی میزبانی کرتا ہے۔

حوالہ جات
---------

1. ↑  "Home"۔ South Downs National Park
2. ↑  "Archaeology of Petersfield & Surrounds"۔ 22 جولا‎ئی 2018 میں اصل سے آرکائیو شدہ۔ اخذ شدہ بتاریخ 08 مارچ 2015  الوسيط `|url-status=` تم تجاهله (معاونت)
3. ↑  "People of the Heath"۔ اخذ شدہ بتاریخ 11 مارچ 2015
**شیخ مرزا اکمل الدین کامل بدخشی کشمیری**سلسلہ نقشبندیہ کے کشمیر میں بزرگ ہو گذرے ہیں۔  

ان کا پورا نام شيخ ميرزا كامل بن شيخ احمد يسوى بن ملك مُحَمَّد تاشقندى كشميری ہے۔  

آپ احمد یسوی ترکستانی کی اولاد و امجاد سے تھے ان کی ولادت 1054ھ 1642ء میں ہوئی آپ کے دادا اپنے وطن سے تاشقند آئے وہاں سے بدخشاں پہنچے اور ایک عرصہ تک قیام پزیر رہے۔ اکبر بادشاہ کے زمانے میں برصغیر ہندوستان میں آئے دربار میں ملازمت کرلی ملک محمد خان کا خطاب پایا اور کشمیر کی نظامت ملی ان دنوں مرزا کامل ابھی بچے ہی تھے اور خواجہ حبیب اللہ عطار کے زیر تربیت تھے بارہ سال کی عمر میں بیعت ہوئے اور دنیا اور احوال دنیا سے کنارہ کش ہو گئے ریاضت و عبادت میں مشغول رہنے لگے پچیس سال کی عمر میں خرقہ خلافت ملا اور مسند ارشاد پر بیٹھے۔ سلسلہ کبرویٰ میں بیعت کرنے لگے۔ آپ مولانا رومی اور خواجہ فریدالدین عطار کے طرز پر ایک کتاب بحر زماں چار جلدوں میں لکھی یہ کتاب بہترین کتاب ہے۔ 77 سال کی عمر میں حبس البول کی بیماری میں مبتلا ہو گئے۔ اور 29؍ ذو الحجہ 1131ھ 1718ء میں انتقال ہوا۔ ان کا مزار سری نگر کشمیرمیں ہے

حوالہ جات
---------

1. ↑  خزینۃ الاصفیاء،غلام سرور قادری ،صفحہ 356جلد 4 مکتبہ نبویہ لاہور
2. ↑  Chinar Shade : Ziyarat Of Mirza Kamil Sahib Hawal Srinagar Kashmir
**ذات الجنب** یا **پلورسی** (انگریزی: Pleurisy) کے مرض میں پھیپھڑے کے غلاف میں جس کو انگریزی میں پلورا کہتے ہیں۔ ورم ہو جاتی ہے۔ یہ کبھی ایک طرف ہوتی ہے۔ کبھی دونوں طرف۔

علامات مرض
----------

پلورسی کا حملہ یکایک ہو جاتا ہے بخار کے ساتھ درد شروع ہو جاتا ہے۔ پستان کے زیریں سخت چبھن پڑنے لگتی ہے اور ایسا تیز درد ہوتا ہے گویا کوئی برچھی چبھو رہا ہے۔ کھانستے وقت زیادتی ہوتی ہے۔ ماؤف جگہ کو دبانے اور گہرا سانس لیتے وقت درد ہوتا ہے مریض مارے درد کے جسم کو حرکت نہیں دے سکتا۔ تاکہ سانس لیتے وقت پھیپھڑے میں زیادہ حرکت نہ ہو اسی لیے بیمار اسی کروٹ پر لیٹا رہتا ہے۔ درد کی ٹیسیں بغل بلکہ ہنسلی کی ہڈی تک محسوس ہوتی ہیں۔ سانس تیز اور کھنچ کر آتا ہے اور تھوڑی تھوڑی خشک کھانسی بھی ہوتی ہے۔ پسلیوں کے درمیانی مقام پر دبانے سے درد ہوتا ہے۔ بیمار سانس پیٹ سے لیتا ہے۔ زبان میلی اور پھٹی ہوئی ہوتی ہے اور اس پر سفید فرجمی ہوئی ہوتی ہے۔ چہرہ سرخ، نبض بھری ہوئی اور تیز چلتی ہے۔ پیشاب کم اور سرخ رنگ کا آتا ہے اگر پلورسی کے ہمراہ پھیپھڑا بھی متورم ہو گیا ہو تو بلغم بکثرت اور خون آلود آتی ہے۔ حرارتِ جسم بہت بڑھ جاتی ہے یعنی 103 سے 105 تک ہوتی ہے۔ لیکن صرف پلورسی کی حالت میں 101 سے 103 ہوا کرتی ہے۔ یا تو غلاف پھیپھڑے کے دونوں پردے صحت یاب ہو کر اپنی اصلی حالت اختیار کرلیتے ہیں یا دونوں سخت ہو کر آپس میں جڑ جاتے ہیں اور اُن کے درمیان آب خون بھر جاتا ہے اس کو انگریزی زبان میں ہائیڈرو تھارکس کہتے ہیں۔ یا تو یہ آب خون جذب ہو جاتا ہے اور یا پیپ میں تبدیل ہو جاتا ہے۔ بعض اوقات اس کی مقدار اتنی بڑھ جاتی ہے کہ پھیپھڑوں اور دل پر دباؤ بڑھ جاتا ہے اور اُن کے فعل میں رکاوٹ واقع ہوتی ہے لیکن جب پیپ بن جائے تو ایسی حالت کو انگریزی میں ایم پاٹی ایما کہتے ہیں۔ یہ مرض کی خراب ترین حالت میں ہوتا ہے اور یا جبکہ پلورسی چوٹ آنے یا زخم لگنے سے پیدا ہو اس آب خون یا خون کی کمی بیشی سے دم کشی پر بڑا بھاری اثر پڑتا ہے کیونکہ زائد ہونے کی حالت میں پھیپھڑا دب جاتا ہے اور ہوا کر گذر اس میں اچھی طرح سے نہیں ہو سکتا اور بیمار جلدی جلدی سانس لیتا ہے۔

اسباب مرض
---------

ٹھنڈ لگنا یا پسینہ آتے آتے فورًا سردی لگ کر بھیگا ہوا کپڑا پہننے سے رک جانا۔ سینہ پر چوٹ آنا۔ یا زخم لگنا یا آپریشن کرانا یا پسلی کا ٹوٹ جانا۔ اس مرض کے اسباب ہیں۔ بعض اوقات اس مرض کا سبب ٹیوبرکل (مادۂ سل) ہوتا ہے جو پھیپھڑوں کے غلاف ہیں سرایت کر کے اس مرض کو پیدا کر دیتا ہے۔ چنانچہ جب یہ بیماری ذاتی طور پر ہوتی ہے تب اکثر اس مرض کا سبب مادہ سل ہوا کرتا ہے۔ اکثر اوقات نمونیا کے ہمراہ پلورسی بھی ہو جایا کرتی ہے۔ پھیپھڑے میں جو ورم ہوتی ہے اس کے باعث غلاف میں بھی ورم ہو جایا کرتی ہے۔ کبھی آس پاس اعضاء کا ورم بڑھ کر غلاف پھیپھڑا تک پھیل جاتا ہے اور کبھی سوزشی مادہ یا پیپ پھیپھڑوں کے غلاف کے جوف میں جا کر اس مرض کا سبب بنا کرتی ہے۔

بعض دیگر شدید امراض مثلًا خسرہ ، چیچک ، تپ محرفہ ، سوزش گردہ ، وبائی زکام (انفلوانزا) ، زچہ کا بخار (پرپیرل فیور) ، شدید وجع المفاصل وغیرہ کے سبب سے خون میں زہر پیدا ہو جانے کے باعث پلورسی کا مرض پیدا ہو جایا کرتا ہے۔

حوالہ جات
---------
**مجذوب چشتی** ایک مزاحیہ سنجیدہ اور نعت گو شاعر تھے۔

نام
---

قلمی نام مجذوب چشتی اصل نام محمد نواز اختر جبکہ مجذوب تخلص تھا۔

پیدائش
------

14 فروی 1938ء میں کٹھیالہ ورکاں ضلع شیخوپورہ(پنجاب) ، پاکستان میں پیدا ہوئے۔

حالات زندگی
-----------

مزاحیہ شاعری ان کی پہچان ہے نعتیہ شاعری بھی کی کٹھیالہ ورکاں ضلع شیخوپورہ(پنجاب) ، پاکستان میں سکونت تھی 1970ء سے لے کراپنی وفات2008 تک ریڈیو پاکستان اور پاکستان ٹیلی ویژن کے بہت معروف اور ممتاز شعرا میں شمار ہوتا تھاکئی صاحبان ذوق کو ان کا مزاحیہ اور سنجیدہ کلام آج بھی یاد ہے

ایک ادبی اور دینی گھرانے میں آنکھ کھولی ، آغاز ہی سے درس و تدریس کا سلسلہ جاری رہا۔ مجذوب چشتی کے والد محبوب عالم چشتی غیر ارادی حافظِ قرآن تھے اور بہت اعلٰی ادبی ذوق کے حامل تھے، فارسی میں شعر بھی کہتے تھے۔ اسی وجہ سے مجذوب چشتی کے میلان دین و ادب سے رہا۔ ابتدائی زندگی گاؤں میں گزاری مگر مختلف مشاعروں میں شرکت اور دوست احباب سے ملنے ہر ہفتے لاہور آیا کرتے تھے، بشیر منذر، حفیظ تائب، واصف علی واصف ، انور مسعود، احمد ندیم قاسمی، ساغر صدیقی اور بے شمار ہمعصروں سے ملاقات رہتی۔

کلام
----

### تضمینیہ قطعہ

دو بجے تھے رات کے ، ہر سمت تھا گہرا سکوت
اور میں فرما رہا تھا شوق سے مشقِ سخن

جاگ اٹھی بیگم اچانک چیخ کر اس نے کہا

تو اگر میرا نہیں بنتا نہ بن ، اپنا تو بن

### سنجیدہ کلام

  

جُرمِ خواہش کیجئے گا سوچ کر

اس کی ہیں مجذوب تعزیریں بہت 

  

تمام لوگ کیوں واقف ہیں نام سے میرے

میری تو شہر میں اک تم سے واقفیت ہے

  

میرے خیال کی سچائی تک نہیں پہنچے

ابھی وہ بات کی گہرائی تک نہیں پہنچے

  

غبارِ کرب سے چہرہ گلاب کون کرے

تلاش رات کے وقت آفتاب کون کرے

  

تیرے وعدوں کا اعتبار نہیں

پھر بھی ہم اعتبار کرتے ہیں

سوتے شب کو نہیں ستارے بھی

کیا کہیں یہ بھی پیار کرتے ہیں

  

بے زباں کرتے ہیں تقریریں بہت

لفظ گنتی کے ہیں تفسیریں بہت

### مزاحیہ کلام

  

بڑھ گیا ہے ریٹ رشوت کا گرانی کے سبب

پڑھ چکے ہوں گے خبر یہ آپ بھی اخبار میں

آئیے کر لیں پسِ دیوار طے شرطیں تمام

خاندانی آدمی لڑتے نہیں بازار میں

وفات
----

12 جولائی 2008ء لاہور (پنجاب) - پاکستان میں وفات پائی۔اور لاہور میں دفن ہوئے۔

تصانیف
------

* ذکر نبی ﷺ نعتیہ مجموعہ جو 2009ء میں طبع ہوا
* مجذوب کی بڑ ، مزاحیہ قطعات
* چڑیا گھر، بچوں کے لیے
* زاویہ فکر، مجذوبیات اور کشکول

حوالہ جات
---------

1. ↑  "جُرمِ خواہش کیجئے گا سوچ کر"۔ SukhanGo۔ SukhanGo [*مردہ ربط*]
2. ↑  وفیات نعت گویان پاکستان:صفحہ 94 ڈاکٹر محمد منیر سلیچ: نعت ریسرچ سنٹر کراچی
3. ↑

+
* **مرکز مائل قوت** کو انگریزی میں Centripetal Force کہتے ہیں۔

دائرے میں گھومتے ہوئے جسم کو اس کی دوری حرکت پر قائم رکھنے کے لیے ایک قوت درکار ہوتی ہے جو اسے مرکز کی طرف مائل رکھتی ہے۔ یہ قوت جو جسم کو دائرے میں حرکت کرنے پر مجبور کرے ’’مرکز مائل قوت‘‘ کہلاتی ہے۔

ایک گھومتے ہوئے پتھر یا گیند پر اثر انداز ہونے والی قوت۔
* اس قوت کی مثال کچھ اس طریقے سے دی جاسکتی ہے کہ اگر ایک پتھر کو رسی سے باندھ کے ہاتھ سے گول گول گھمانا شروع کر دیا جائے تو اس گھومتے ہوئے پتھر کی وجہ سے دو قوتیں Forces عمل اور ردعمل Action And Reaction جنم لیتی ہیں۔
* ان دو قوتوں کو مرکز مائل قوت اور مرکز گریز قوت Centrifugal Force کے نام دیے گئے ہیں۔
* ان میں سے ایک قوت پتھر کو اپنے مرکز (ہاتھ) کی جانب کھینچتی ہے۔ اسے مرکز مائل قوت Centripetal Force کہا جاتا ہے۔
* جبکہ دوسری قوت جو مرکز مائل قوت سے 180 ڈگری کے زاویے پر عمل کرتی ہے اور اس مثال میں مرکز (ہاتھ) کو باہر کی جانب کھینچتی ہے، اسے مرکز گریز قوت کہا جاتا ہے۔
* جہاں مرکز مائل قوت ہو گی وہاں رد عمل کے طور پر مرکز گریز قوت بھی اثر پزیر ہوگی اور یہی صورت دوسری قوت کے موجود ہونے سے پیدا ہوگی۔

زمین اور چاند کی گردش کا سسٹم جس کا مرکز لال جمع کے نشان سے دکھایا گیا ہے۔ چونکہ زمین چاند سے بہت زیادہ کشش ثقل رکھتی ہے اس لیے چاند زمین کے گرد گھومتا نظر آتا ہے جبکہ چاند کی وجہ سے پیدا ہونے والی مرکز گریز قوت زمین کو مرکز (لال جمع کا نشان) کے گرد گھماتی ہے۔

  

* کلیہ

{\displaystyle \mathbf {F} \_{c}=-{\frac {mv^{2}}{r}}{\hat {\mathbf {r} }}=-{\frac {mv^{2}}{r}}{\frac {\mathbf {r} }{r}}=-m\omega ^{2}\mathbf {r} =m{\boldsymbol {\omega }}\times ({\boldsymbol {\omega }}\times {\boldsymbol {r}})}
مندرجہ بالا کلیہ میں m گھومتے ہوئے جسم کی کمیت کو ظاہر کرتا ہے۔ v اس جسم کی سمتار کو، r گھومتے جسم کی مرکز سے فاصلہ کو یعنی رداس کو ظاہر کرتا ہے جبکہ:{\displaystyle ({\boldsymbol {\omega }}\times {\boldsymbol {r}})}angular velocity زاویائی سمتار کو ظاہر کرتا ہے

مزید دیکھیے
-----------

* مرکز گریز قوت
* گردشی حرکت
**ووبکینٹ مینار** (عربی: مئذنة فوبقند) (ازبک: Vobkent minorasi)بخارا کے علاقے ووبکینٹ شہر میں ایک تاریخی یادگار ہے۔ اسے 1198 میں قاراخانی خاندان کے حکمران عبدالعزیز صدر نے تعمیر کیا تھا۔ یہ اس وقت ازبکستان کے غیر منقولہ ثقافتی ورثے کے قومی رجسٹر میں درج ہے۔

ووبکینٹ مینار 14-35

تاریخ
-----

ووبکینٹ مینار 1198 میں عبد العزیز صدر نے تعمیر کیا تھا، جو صدر کی اولاد ہیں، قاراخانی خاندان کے ایک معزز خاندان، بخارا کے علاقے ووبکینٹ ضلع میں۔ مینار کے سامنے ایک مدرسہ اور مسجد تھی اور ان کے کچھ حصے آج تک محفوظ ہیں۔  مینار ایک بیلن کے شکل کا ہے جس میں مخروطی چوٹی ہے، جسے رنگین چمکیلی ٹائلوں سے سجایا گیا ہے۔ مینار کے اوپری حصے پر عربی حروف کی پٹی کندہ ہے، ہر ایک میں کئی الفاظ ہیں۔ 1989 میں مینار پر تحقیق سے یہ بات سامنے آئی کہ تعمیر کے دوران اوپری نوشتہ جات کو غلط جگہ دی گئی تھی۔ اوپری تحریر میں ایک حدیث ہے۔  نوشتہ جات کوفی رسم الخط میں لکھے گئے ہیں۔ اوپری نوشتہ یہ بھی کہتا ہے کہ مینار 1198 میں مکمل ہوا تھا  مینار کے نچلے حصے میں نوشتہ بھی ہے، جن پر لکھا ہے:

> سب سے زیادہ رحم کرنے والے اور رحم کرنے والے خدا کے نام سے (میں شروع کرتا ہوں)۔ یہ مینار امید صدر، عظیم امام، شہید، خوش نصیب، (قوم و مذہب کی پہچان) عبد العزیز ابن محمد ابن صدر، عظیم امام، شہید (قوم و مذہب کی تلوار) عمر بن صدر، عظیم امام نے تعمیر کروایا تھا۔ ، سخی (قوم اور مذہب کی پہچان) عبد العزیز عمر نے اپنے حکم سے سنہ 593 کے ماہ جمادی الاول (مارچ-اپریل 1196) میں۔ خدا اسے قبول فرمائے۔
> 
> 
> 

آزادی کے بعد اس کی بحالی ہوئی۔

فن تعمیر
--------

ووبکینٹ مینار پکی ہوئی اینٹوں، لکڑی، پتھر اور جپسم سے بنا ہے۔ مینار بارہ پسلیوں والی بنیاد پر نصب ہے جس کا قطر نیچے سے 6.19 میٹر اور اوپر 2.81 میٹر ہے۔ ملحقہ مسجد کے ایک دروازے کے ذریعے ایک سرپل سیڑھی کے ذریعے اس تک رسائی حاصل کی گئی۔ مینار کو مختلف نمونوں کے ساتھ دس بیلٹ کے ذریعے دس حصوں میں تقسیم کیا گیا ہے، ہر حصے میں چمکدار ٹائلوں کا منفرد ڈیزائن ہے۔ نچلے نوشتہ جات میں کوفک انداز میں معمار (صدر برہان الدین عبد العزیز ثانی) کا نام اور سال درج ہے۔ مینار کے اوپری حصے کو چوڑا کر کے پنجرے کی طرح ڈھانپ دیا گیا ہے (قطر 3.66 میٹر)، دس کالموں کے درمیان دس محرابیں ہیں، محراب کا نچلا حصہ چمکدار ٹائلوں سے بھرا ہوا ہے۔ مینار کی بنیاد زمین کے نیچے دبی ہوئی ہے اور آثار قدیمہ کے مطالعے سے معلوم ہوا ہے کہ اس کی اصل اونچائی 2.3 میٹر زیادہ تھی۔ مینار کی کل اونچائی 40.3 میٹر ہے۔

حواشی
-----

1. ↑  Ўзбекистон обидаларидаги битиклар 2011, p. 223. sfn error: no target: CITEREFЎзбекистон\_обидаларидаги\_битиклар2011 (help)
2. ↑  Toʻrayev 2020, p. 105. sfn error: no target: CITEREFToʻrayev2020 (help)
3. ↑  Ўзбекистон обидаларидаги битиклар 2011, p. 225. sfn error: no target: CITEREFЎзбекистон\_обидаларидаги\_битиклар2011 (help)

حوالہ جات
---------

* Toʻrayev H (2020)۔ History of Bukhara۔ Bukhara: Durdona nashriyoti۔ صفحہ: 320۔ ISBN 978-9943-6571-0-6
* G. Karimova (2011)۔ The inscriptions in Uzbekistan's monuments۔ Tashkent: Uzbekistan publish۔ صفحہ: 564۔ ISBN 978-9943-01-716-0
* OʻzME. Volume 1. Tashkent, 2000

| * د
* ب
* ت
ازبکستان کی مساجد کی فہرست |
| --- |
| Po-i-Kalyan Mosque | 
* آق مسجد
* بلند مسجد
* بی بی خانم مسجد
* بالا حوض مسجد
* چار مینار
* جمعہ مسجد، تاشقند
* پاۓ کلاں
* خانقاہ مسجد
* ماغوک عطاری مسجد
* ماغوک کرپا مسجد

 | Flag of Uzbekistan |
| 
* ازبکستان میں اسلام

 |
**راجا محمد حیدر خان** (انگریزی: Raja Muhammad Haydar Khan) آزاد کشمیر کے ایک سیاست دان ہیں جو نگران صدر آزاد کشمیر ہیں۔

  

16 جون 1916ء کو چکار ہٹیاں بالا میں پیدا ہوئے ، آپ کے والد محترم راجا سکندر خان ریاست کے معروف جاگیردار تھے آپ کے بڑے بھائی راجا افضل خان ریاست کے معروف جاگیردار تھے، دوسرے بھائی راجا جان محمد خان تھے اور تیسرے اور چھوٹے بھائی راجا محمد لطیف خان (مرحوم) ممبر قانون ساز اسمبلی 1970ء سے 1975ء تک رہے، آپ نے ابتدائی تعلیم چکار سے حاصل کرنے کے بعد سری پرتاب کالج سری نگر میں داخلہ لیابعد میں ہندوستان کے اعلیٰ تعلیمی اداروں میں زیر تعلیم رہتے ہوئے فارسٹری میں گریجویشن کی ڈگری حاصل کی۔ اوائل عمری میں ہی طلبہ تحریکوں میں پیش پیش رہے ،1932ء کی عبدالقدیر نامی تحریک میں بھی حصہ لیا ،سری نگر میں منعقدہ مسلم کانفرنس کے اجلاس میں آپ اسکائوٹ کی یونیفارم پہن کر بطور اسکائوٹ شریک ہوئے، 1947ء میں آپ نے تحریک آزادی میں بھرپور حصہ لیا سردار محمد ابراہیم خان کوغیر آئینی طریقہ سے آزاد کشمیر کی صدارت سے سبکدوش کیا گیا تو آپ ملازمت کی پروا کیے بغیر احتجاج میں کود پڑے جس کی پاداش میں نہ صرف آپکو ملازمت سے ہاتھ دھونے پڑے لیکن مشکل حالات کا مردانہ وار مقابلہ کیا ، 1958ء میں کشمیر لبریشن مومنٹ کا آغازہوا تودیگر سینئر ریاستی قیادت کے ساتھ آپ 6 ماہ تک زیر حراست رہے ، جدوجہد آزادی کشمیر اور عوامی حقوق کے لیے کئی مرتبہ قید وبند کی صعوبتیں برداشت کیں حتی کہ جب اکلوتے بیٹے راجا محمد فاروق حیدر خان پیدا ہوئے تو آپ پلندری جیل میں تھے ، راجا محمد حیدر خان دو مرتبہ مسلم کانفرنس کے صدر منتخب ہوئے ، فیلڈ مارشل ایوب خان نے جب مارشل لا لگایا تو اس کی بھرپور مزاحمت کرتے ہوئے اس کے خلاف کاغذی فیلڈ مارشل کا بیان دیا ، 20 اپریل 1966ء کو آپ کی رحلت کے بعد آپ کی زوجہ محترمہ سعیدہ بیگم (مرحومہ) بھی آزادکشمیر قانون ساز اسمبلی کی ممبر رہیں جبکہ بیٹی نورین حیدر خان بھی ممبرا سمبلی رہیں

حوالہ جات
---------



| * د
* ب
* ت
صدور آزاد کشمیر |
| --- |
| 
* محمد ابراہیم خان
* سید علی احمد شاہ
* محمد یوسف شاہ
* شیر احمد خان
* محمد یوسف شاہ
* سردار محمد عبدالقیوم خان
* محمد ابراہیم خان
* خورشید حسن خورشید
* عبد الحمید خان
* عبد الرحمان خان
* سردار محمد عبدالقیوم خان
* محمد ابراہیم خان
* محمد حیات خان
* عبد الرحمان خان
* صاحبزادہ اسحاق ظفر
* عبد الرشید عباسی
* سکندر حیات خان
* عبد الرشید عباسی
* محمد ابراہیم خان
* محمد انور خان
* راجہ محمد ذوالقرنین خان
* سردار محمد یعقوب خان
* سردار محمد مسعود خان

 | آزاد کشمیر کا پرچم |

کامران اعظم سوہدروی
**سمپتی چٹرجی** (پیدائش 13 دسمبر 1958ء) مغربی بنگال، بھارت میں کلکتہ ہائی کورٹ کی سابق جج ہیں۔ اس نے ایک وسیع پیمانے پر رپورٹ ہونے والی سماعت میں مغربی بنگال کے بدھان نگر کے میئر کے خلاف منظور کی گئی تحریک عدم اعتماد کو مسترد کرنے کے بعد عوام کی توجہ حاصل کی، جس کے دوران انہیں سرکاری وکلاء کی طرف سے اپنی عدالت کے عارضی بائیکاٹ کا سامنا کرنا پڑا۔

تعلیم
-----

چٹرجی نے گوکھلے میموریل کالج سے بی اے اور کلکتہ یونیورسٹی سے قانون کی ڈگری حاصل کی۔

عملی زندگی
----------

چٹرجی نے 1985ء میں مغربی بنگال کی بار کونسل میں داخلہ لیا اور کلکتہ ہائی کورٹ کے ساتھ ساتھ دیگر عدالتوں اور ٹربیونلز میں قانون کی مشق کی۔ وہ 30 اکتوبر 2013ء کو کلکتہ ہائی کورٹ کے ایڈیشنل جج کے طور پر تعینات ہوئیں اور ان کی تقرری 14 مارچ 2016ء کو مستقل کر دی گئی۔

2014ء میں، چٹرجی کی گاڑی ٹریفک میں ایک آٹو رکشا سے ٹکرا گئی تھی۔ اس نے ڈرائیور کے خلاف پولیس میں شکایت درج کروائی، لیکن ساتھ ہی پولیس کو ڈرائیور کو کلکتہ ہائی کورٹ میں اپنے نجی چیمبر میں پیش کرنے کا حکم دیا۔ اس نے کلکتہ پولیس کو ڈرائیور کے خلاف کچھ کارروائی کرنے کا حکم دیا، لیکن پولیس نے اسے قانون کے مطابق ضمانت پر رہا کردیا۔

جولائی 2019ء میں، چٹرجی نے ایک نوٹس کی قانونی حیثیت سے متعلق ایک کیس کی سماعت کی جس میں بدھان نگر کے میئر سبیاساچی دتہ کے خلاف تحریک عدم اعتماد کا مطالبہ کیا گیا تھا۔ سماعت کے دوران، چٹرجی نے بھارتیہ جنتا پارٹی اور ترنمول کانگریس کے درمیان سیاسی تشدد کا مسئلہ اٹھایا، بعد میں تنقید کی۔ جواب میں، چٹرجی کے وکیل نے ان کی بطور جج تقرری پر سوال اٹھایا اور مالی بے ضابطگیوں کے امکان کا مشورہ دیا۔ چٹرجی نے ان الزامات کی تردید کی۔ بعد میں، وکیل نے نجی طور پر چٹرجی سے ان کے تبصروں کے لیے معافی مانگی۔ اس گفتگو کو قومی میڈیا میں بڑے پیمانے پر رپورٹ کیا گیا۔ سماعت کے دوران، مغربی بنگال حکومت کی نمائندگی کرنے والے کئی وکلاء نے مختصر طور پر ان کی عدالت کا بائیکاٹ کیا، حالانکہ بائیکاٹ کو بالآخر ختم کر دیا گیا۔ چٹرجی نے بالآخر تحریک عدم اعتماد کو منسوخ کرنے کا حکم دیا، یہ کہتے ہوئے کہ اسے غیر قانونی طور پر منظور کیا گیا تھا۔ وہ 12 دسمبر 2020ء کو ریٹائر ہو گئیں۔

حوالہ جات
---------

1. ↑  "Lawyer, judge trade barbs in Calcutta High Court"۔ DNA India (بزبان انگریزی)۔ 2019-07-18۔ اخذ شدہ بتاریخ 08 نومبر 2020
2. ↑  "The Hon'ble Justice Samapti Chatterjee"۔ High Court of Calcutta
3. ↑  "Calcutta HC cancels no-confidence notice against Bidhannagar Mayor"۔ ANI News (بزبان انگریزی)۔ اخذ شدہ بتاریخ 08 نومبر 2020
4. ↑  "Calcutta HC quashes no-confidence vote in Bongaon"۔ The Times of India (بزبان انگریزی)۔ 27 August 2019۔ اخذ شدہ بتاریخ 08 نومبر 2020